text: Сдружение „ПФК Ботев“ придоби 39% от акциите на Ботев Пловдив, които до момента бяха собственост на ТЦ-ИМЕ АД – в несъстоятелност, като по тази начин вече е собственик на 100% от книжата на най-стария футболен клуб в България и е готово да предостави до 99% от тях на изявилия интерес към развитието на клуба руски предприемач г-н Антон Зингаревич.
  Придобиването и на последния пакет акции стана възможно, след като през декември Сдружението капарира предложените от синдика за продажба книжа и в рамките на заложения срок успя да внесе цялата искана сума в размер на … лева. А откупуването стана възможно само благодарение на безрезервната ангажираност на цялата жълто-черна общественост, която чрез няколко успешни инициативи набра нужната сума само за месец. При това кампанията под надслов „100% Ботев Пловдив“ е втората подобна за събиране на средства от ботевистите само за няколко месеца, след като едва в края на годината чрез предишната инициатива „Да живее Ботев Пловдив“ феновете успяха да съберат над 550 000 лева, за да откупят дълга на своя любим отбор. По този начин привържениците на Ботев постигнаха уникален за България подвиг – успяха да спасят отбора си два пъти в рамките на три месеца.
  Силно впечатление в рамките на „100% Ботев Пловдив“ направи демонстрираният от феновете, футболистите, легендите и клубното ръководство задружен стремеж към постигането на целта. Привърженици от САЩ, Великобритания, Германия и други страни, както и от цяла България, превеждаха пари по специалната сметка, даряваха средства срещу тениски за каузата и участваха в специално организирания във Facebook търг, на който бяха предложени десетки ценни за всеки бултрас артикули. Сред най-ценните продадени предмети бяха емблемата и надписът, посветени на 100-годишнината на отбора, емблемата от бившето табло на стадион „Христо Ботев“, както и фланелка и топка, подписани от звездата на отбора Тодор Неделев.
  Без съмнение сред най-впечатляващите факти е наддаването за дарените от Неделев футболни обувки, с които преди две години вкара гол от центъра на Лаута. За ценния артикул в наддаването наред с феновете активно се включиха по-младите играчи на отбора – доказателство за непознаващата граници и разумни обяснения обич към жълто-черния отбор, която буквално се предава от поколение на поколение – и сред феновете, и сред футболистите.
  Силната ангажираност е и доказателство за бизнеса, че фенската маса зад отбора е изключително единна и способна да осъществи считани за невъзможни проекти.
  Какво предстои?
  В близките седмици се очаква финализиране на преговорите с г-н Антон Зингаревич за предоставянето на мажоритарен дял от акциите на клуба, разговорите са във финалния етап.
  След прехвърлянето на акциите Сдружението ще фокусира усилия върху просветителска дейност, като скоро предстои обявяването на няколко нови инициативи.
  Категории Новини Навигация в публикациите
  Сдружението свиква Общо събрание през март
  Колежанско пиво – от фенове за фенове
  Търсене
  Търсене
  Последни новини
  Поредна лъжа на строителя на Колежа вторник, 1 ноември , 2022 @ 10:55
  Сдружение ПФК Ботев подкрепя напълно клуба в протеста срещу несправедливото съдийство вторник, 25 октомври , 2022 @ 13:31
  Неспазени обещания за Колежа – епизод пореден! четвъртък, 6 октомври , 2022 @ 17:30
  Поредни неспазени обещания – все още без всички проекти за Колежа! сряда, 28 септември , 2022 @ 11:03